*ZÁPISNICA*

zo zasadnutia Obecného zastupiteľstva v Dolných Lovčiciach,

konaného dňa 10.06.2016 v zasadačke Obecného úradu

***Prítomní:***

1 / Starosta obce : 1

2 / Počet poslancov : 3

3 / Hl. kontrolór obce : 1

4 / Pracovníčky OcÚ : 2

5/ Hostia: 0

 Prítomní spolu:7, podľa prezenčnej listiny.

*1.)Otvorenie*

Zasadnutie OZ viedol starosta obce František Juriš. Poslanci OZ Mgr. Igor Gašparovič a Ing. Jozef Škoda sa ospravedlnili. Zasadnutia sa zúčastnili traja poslanci, čím bolo OZ uznášaniaschopné a rokovanie pokračovalo.

*2.) Určenie overovateľov zápisnice a zapisovateľky*

Za overovateľov zápisnice určil poslanca Ing. Milana Hábu a  poslanca Ing. Tomáša Bartoviča. Za zapisovateľku určil Eleonóru Lošonskú, pracovníčku OcÚ.

Starosta obce, František Juriš predložil poslancom na schválenie program zasadnutia OZ a zároveň požiadal poslancov, aby sa vyjadrili k návrhu programu, prípadne podali ďalší návrh na doplnenie.

#### Uznesenie č.11/2016 OZ

Obecné zastupiteľstvo v Dolných Lovčiciach súhlasí s programom zasadnutia:

*Program zasadnutia :*

1. Otvorenie
2. Kontrola plnenia uznesení
3. Rôzne
4. Diskusia
5. Záver

za: **3**  ( Bartovič, Hába, Ohrablová )

proti : **0**

zdržal sa : **0**

2.) Kontrola plnenia uznesení

Starosta obce informoval poslancov, že všetky stanovené úlohy a prijaté uznesenia

boli k dnešnému dňu splnené.

Starosta informoval poslancov, že na základe Výzvy TTSK č.5/2016- športové aktivity a podanej žiadosti bola obci poskytnutá dotácia na bikros - kamenivo vo výške 200,-€. Obec sa bude finančne spolupodielať vo výške 200,-€.

Ďalej bola poskytnutá dotácia z TTSK na rekonštrukciu kríža Marcina Kmentu na Ružovej ulici vo výške 1000,-€. Obec sa bude spolupodielať finančnými prostriedkami vo výške 1000,-€.

Z TTSK bola obci doručená zamietavá odpoveď ohľadom vybudovania chodníka medzi našou obcou a Zavarom- viď príloha.

Poslanci vzali tieto informácie na vedomie.

*3. Rôzne*

a)Ekonómka obce Adriana Poláková predložila poslancom na schválenie Záverečný účet obce Dolné Lovčice za rok 2015, ďalej im predložila Správu audítorky Ing. Veroniky Tibenskej ( viď príloha).

#### Uznesenie č.12/2016 OZ

Obecné zastupiteľstvo v Dolných Lovčiciach schvaľuje Záverečný účet obce Dolné Lovčice za rok 2015 a berie na vedomie Správu audítorky Ing, Veroniky Tibenskej.

za: **3** ( Bartovič, Hába, Ohrablová )

proti : **0**

zdržal sa : **0**

b)Starosta obce František Juriš predložil poslancom návrh VZN č.1 /2016 O nakladaní

s komunálnymi odpadmi a drobnými stavebnými odpadmi na území obce Dolné Lov-

čice ( viď príloha).

#### Uznesenie č.13/2016 OZ

Obecné zastupiteľstvo v Dolných Lovčiciach schvaľuje VZN č.1 /2016 O nakladaní s komunálnymi odpadmi a drobnými stavebnými odpadmi na území obce Dolné Lovčice

za: **3** ( Bartovič, Hába, Ohrablová )

proti : **0**

zdržal sa : **0**

1. Starosta informoval poslancov o písomnej žiadosti Ing. Dominika Juriša o zriadení vecného bremena – právo uloženia a údržby inžinierskych sietí na pozemkoch registra KN C , par. č. 119/2 a 119/4 katastrálne územie obce

#### Uznesenie č.14/2016 OZ

Obecné zastupiteľstvo v Dolných Lovčiciach súhlasí so zriadením vecných bremien - právo uloženia a údržby inžinierskych sietí na pozemkoch par. č. 119/2 a parc. č. 119/4,katastrálne územie obce Dolné Lovčice na základe geometrického plánu č. 37/2016 ( mapový list č. ZS XIV-19 -19, vyhotoviteľ Mgr. Marián Cepka, zo dňa 30.5.2016

za: **3** ( Bartovič, Hába, Ohrablová )

proti : **0**

zdržal sa : **0**

 d)Starosta informoval poslancov, že prebehlo výberové konanie na obstarávateľa na Územnoplánovaciu dokumentáciu ( ÚPD )- Ing. Miroslav Polonec a výberové konanie na zhotoviteľa ÚPD - Ing. Eva Krúpová. Ďalej poslancov informoval, že boli započaté práce na zbere podkladov pre vypracovanie ÚPD.

Poslanci vzali uvedené informácie na vedomie.

 e)Verejné osvetlenie. Rekonštrukcia VO bude financovaná formou úveru. Spracováva sa projekt, ktorý bude doplnený o štyri nové stĺpy: na Veternej – pri Maruniakovi, na Gorazdovej – chýbajúci, na Mierovej pri Čillíkových a pri družstve- nad prechod pre chodcov- z novej lokality pri ihrisku.

Následne prebehne výberové konanie na realizátora.

Starosta ďalej informoval poslancov, že uvedený projekt bude rozdelený na 2 časti.

1. časť – výmena svetelných zdrojov a výložníkov - bude realizovaná cez ohlásenie udržiavacích prác a
2. časť doplnenie stĺpov bude realizovaná cez stavebné povolenie.

Poslanci vzali uvedené informácie na vedomie.

f) Starosta informoval poslancov, že na TTSK bol zaslaný návrh na udelenie pamätnej medaily pre pani Emíliu Masarykovú, ktorá bola dlhoročná predsedkyňa MNV a tento rok sa dožila krásneho životného jubilea 90 rokov.

Poslanci s uvedeným návrhom súhlasia.

g)Starosta informoval poslancov, že energetický audit budovy Materskej školy je spracovaný. V budúcnosti je možné ho využiť.

Poslanci vzali uvedené informácie na vedomie.

*4. Diskusia*

V rámci diskusie poslanci neformálne diskutovali. Starosta pozval poslancov na tradičnú výstavu poľovníckych trofejí, ktorá sa uskutoční dňa 18.6. 2016. Ďalej informoval poslancov, že boli vybudované nové a prečistené staré, nefunkčné trativody dažďovej vody zo strechy Materskej školy a kostola sv. Gorazda ( Vladimír Hrušovský,Vladimír Ondrejička a Michal Jobek) .

*5.Záver*

Starosta poďakoval poslancom za účasť na zasadnutí OZ, za všetky návrhy a plodnú diskusiu.

Na záver ukončil zasadnutie .

 František Juriš

 starosta obce

*Overovatelia zápisnice :*

1./ Ing. Milan Hába ....................................................

2./ Ing. Tomáš Bartovič ....................................................

Zapísala: Eleonóra Lošonská, prac. OcÚ

V  Dolných Lovčiciach dňa 13.06.2016